I 1990 besluttet Det tyske fotballforbund å lage en nasjonal serie for kvinnene for å erstatte det cupliknende mesterskapet. Serien ble imidlertid ikke helt samlet – den ble delt i nord og syd, der vinneren og nummer to av de overregionale seriene møttes i semifinale. Den første sesongen ble vunnet av TSV Siegen, et av to lag som har vunnet både det vesttyske mesterskapet og Bundesliga (det andre er FSV Frankfurt).